ທູດພິເສດ ສປຊ ຢ້ຽມຢາມມຽນມາ
ກຸ່ມປົກປ້ອງສິດທິມະນຸດ ຮຽກຮ້ອງໃຫ້ທູດພິເສດ ສປຊ ກົດດັນໃຫ້ມຽນມາ ທຳການປະຕິຮູບ
ກຸ່ມປົກປ້ອງສິດທິມະນຸດທີ່ສຳຄັນກຸ່ມນຶ່ງ ພວມຮຽກຮ້ອງໃຫ້ທູດພິເສດ ຂອງອົງການສະ ຫະປະຊາຊາດທ່ານ Vijay Nambiar ທຳການກົດດັນເພື່ອໃຫ້ມຽນມາສ້າງຄວາມກ້າວ ໜ້າໃນດ້ານສິດທິມະນຸດໃນທັນທີແລະປ່ອຍພວກນັກໂທດການເມືອງ 2,000 ຄົນໃນລະ ຫວ່າງທີ່ທ່ານເດີນທາງໄປຢ້ຽມຢາມມຽນມາໃນສັບປະດານີ້ ກຸ່ມປົກປ້ອງສິດທິມະນຸດ Human Rights Watch ທີ່ມີສຳນັກງານຢູ່ນະຄອນນິວຢອກ ກ່າວໃນວັນພະຫັດມື້ນີ້ວ່າທ່ານ Nambiar ບໍ່ຄວນອະນຸຍາດໃຫ້ລັດຖະບານຊຸດໃໝ່ຂອງ ມຽນມາສວຍໃຊ້ການຢ້ຽມຢາມຂອງທ່ານເພື່ອເສີມສ້າງຄວາມໜ້າເຊື່ອຖືຂອງຕົນ ໃນມື້ວັນ ພຸດວານນີ້ ທ່ານ Nambiar ໄດ້ພົບປະກັບລັດຖະມົນຕີການຕ່າງປະເທດ ທ່ານ Wun- na Maung Lwin ແລະລັດຖະມົນຕີກະຊວງພາຍໃນພົນໂທ Ko Ko ທີ່ນະຄອນຫຼວງ ເນປີດໍ ອີງຕາມໜັງສືພິມຂອງທາງການ New Light of Myanmar ທ່ານ Nambiar ຊຶ່ງເປັນທີ່ປຶກສາອະວຸໂສຂອງເລຂາທິການໃຫຍ່ອົງການສະຫະປະຊາຊາດ ທ່ານ Ban Ki-moon ໄດ້ເດີນທາງໄປຍັງນະຄອນຢ່າງກຸ້ງໃນຕອນບ່າຍຂອງມື້ວານນີ້ເພື່ອ ພົບປະກັບຜູ້ນຳປະຊາທິປະໄຕຂອງມຽນມາ ທ່ານນາງອອງຊານຊູຈີແລະເຈົ້າໜ້າທີ່ອະວຸໂສ ຂອງພັກສັນນິບາດແຫ່ງຊາດເພື່ອປະຊາທິປະໄຕ ຂອງທ່ານນາງ ໃນວັນສຸກມື້ອື່ນທີ່ຈະໄດ້ ພົບປະກັບພວກເຈົ້າໜ້າທີ່ ຈາກ 11 ພັກການເມືອງຝ່າຍຄ້ານທີ່ໄດ້ເຂົ້າຮ່ວມການເລືອກຕັ້ງ ເມື່ອວັນທີ 7 ພະຈິກປີກາຍ